CELEX: 32000R1437
Language: ro
Date: 2000-06-30 00:00:00
Title: Regulamentul (CE) nr. 1437/2000 al Comisiei din 30 iunie 2000 de modificare a anexei VI partea C la Regulamentul (CEE) nr. 2092/91 al Consiliului privind metoda de producție agricolă ecologică și indicarea acesteia pe produsele agricole și alimentare

15/Volumul 06
            
            
               RO
            
            
               Jurnalul Ofícial al Uniunii Europene
            
            
               34
            
         32000R1437
   
               L 161/62
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CE) NR. 1437/2000 AL COMISIEI
   
   din 30 iunie 2000
   de modificare a anexei VI partea C la Regulamentul (CEE) nr. 2092/91 al Consiliului privind metoda de producție agricolă ecologică și indicarea acesteia pe produsele agricole și alimentare
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CEE) nr. 2092/91 al Consiliului din 25 iunie 1991 privind metoda de producție agricolă ecologică și indicarea acesteia pe produsele agricole și alimentare (1), astfel cum a fost modificat ultima dată prin Regulamentul (CE) nr. 1073/2000 al Comisiei (2), în special articolul 5 alineatul (8) și articolul 13,
   având în vedere Regulamentul (CEE) nr. 207/93 al Comisiei din 29 ianuarie 1993 care stabilește conținutul anexei VI la Regulamentul (CEE) nr. 2092/91 privind metoda de producție agricolă ecologică și indicarea acesteia pe produsele agricole și alimentare și care stabilește normele de aplicare a dispozițiilor articolului 5 alineatul (4) din acest regulament (3), astfel cum a fost modificat prin Regulamentul (CE) nr. 345/97 (4), în special articolul 3 alineatul (5),
   întrucât:
   
               (1)
            
            
               Articolul 5 alineatul (4) din Regulamentul (CEE) nr. 2092/91 prevede că ingrediente de origine agricolă nu pot fi admise în anexa VI partea C decât în cazul în care s-a dovedit că aceste ingrediente sunt de origine agricolă și nu sunt produse în cantitate suficientă în Comunitate, în conformitate cu normele enunțate la articolul 6 sau nu pot fi importate din țări terțe, în conformitate cu normele definite la articolul 11.
            
         
               (2)
            
            
               Anumite state membre au notificat celorlalte state membre, precum și Comisiei, în conformitate cu procedura prevăzută la articolul 3 alineatul (2) din Regulamentul (CEE) nr. 207/93, autorizațiile acordate pentru utilizarea unor ingrediente de origine agricolă care nu sunt în prezent înscrise în anexa VI partea C la Regulamentul (CEE) nr. 2092/91. Dar s-a dovedit că nucșoara, anumite specii de piper și amestecurile lor, șofrănelul, amestecuri de anumite produse vegetale comestibile având proprietăți colorante sau aromatizante, coriandrul și kirsch-ul nu pot fi în prezent furnizate prin producție ecologică. De aceea, aceste produse trebuie înscrise în anexa VI partea C la regulamentul menționat.
            
         
               (3)
            
            
               Aceste măsuri trebuie adoptate de urgență deoarece, pentru anumite produse, posibilitatea de prorogare a autorizațiilor la scară națională, menționată la articolul 3 alineatul (1) din Regulamentul (CEE) nr. 207/93, a expirat.
            
         
               (4)
            
            
               Din motive de claritate, trebuie restabilit ansamblul textului din anexa VI partea C.
            
         
               (5)
            
            
               Măsurile prevăzute de prezentul regulament sunt conforme cu avizul Comitetului menționat la articolul 14 din Regulamentul (CEE) nr. 2092/91,
            
         ADOPTĂ PREZENTUL REGULAMENT:
   Articolul 1
   Partea C din anexa VI la Regulamentul (CEE) nr. 2092/91 se înlocuiește cu anexa la prezentul regulament.
   Articolul 2
   Prezentul regulament intră în vigoare în a șaptea zi de la data publicării în Jurnalul Oficial al Comunităților Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 30 iunie 2000.
      
         
            Pentru Comisie
         
         Franz FISCHLER
         
         
            Membru al Comisiei
         
      
   
   
      (1)  JO L 198, 22.7.1991, p. 1.
   
      (2)  JO L 119, 20.5.2000, p. 27.
   
      (3)  JO L 25, 2.2.1993, p. 5.
   
      (4)  JO L 58, 27.2.1997, p. 38.
   ANEXĂ
   
      „C.   INGREDIENTE DE ORIGINE AGRICOLĂ CARE NU AU FOST PRODUSE DUPĂ CRITERII BIOLOGICE, PREVĂZUTE ÎN ARTICOLUL 5 ALINEATUL (4) DIN REGULAMENTUL (CEE) nr. 2092/91
      C.1.   Produse vegetale neprelucrate și produsele lor derivate obținute după procedeele menționate în definiția 2 litera (a), care figurează în introducerea prezentei anexe:
      C.1.1.   Fructe, nuci și semințe comestibile:
      
                  Acerole
               
               
                  
                     Malpighia punicifolia
                  
               
            
                  Ghindă
               
               
                  
                     Quercus spp.
               
            
                  Nucă de acaju
               
               
                  
                     Anacardium occidentale
                  
               
            
                  Nucă de cola
               
               
                  
                     Cola acuminata
                  
               
            
                  Schinduf
               
               
                  
                     Trigonella foenum-graecum
                  
               
            
                  Agrișe
               
               
                  
                     Ribes uva-crispa
                  
               
            
                  Fructul pasiunii
               
               
                  
                     Passiflora edulis
                  
               
            
                  Papaia
               
               
                  
                     Carica papaya
                  
               
            
                  Pin dulce
               
               
                  
                     Pinus pinea
                  
               
            
                  Zmeură (uscată)
               
               
                  
                     Rubus idaeus
                  
               
            
                  Coacăze roșii (uscate)
               
               
                  
                     Ribes rubrum
                  
               
            C.1.2.   Mirodenii și ierburi comestibile:
      
                  Ardei de Jamaica
               
               
                  
                     Pimenta dioica
                  
               
            
                  Cardamon
               
               
                  
                     Fructus cardamomi (minoris) (malabariensis)
                  
                  
                     Elettaria cardamomum
                  
               
            
                  Scorțișoară
               
               
                  
                     Cinnamomum zeylanicum
                  
               
            
                  Cuișoare
               
               
                  
                     Syzygium aromaticum
                  
               
            
                  Ghimbir
               
               
                  
                     Zingiber officinale
                  
               
            
                  Nucșoară
               
               
                  
                     Myristica fragrans, numai până la 31 decembrie 2000
               
            
                  Piper verde
               
               
                  
                     Piper nigrum, numai până la 31 decembrie 2000
               
            
                  Piper de America
               
               
                  
                     Schinus molle L.
               
            
                  Semințe de hrean
               
               
                  
                     Armoracia rusticana
                  
               
            
                  Galanga mică
               
               
                  
                     Alpinia officinarum
                  
               
            
                  Șofrănel
               
               
                  
                     Cartamus tinctorius
                  
               
            
                  Năsturel
               
               
                  
                     Nasturtium officinale
                  
               
            C.1.3.   Diverse:
      Alge, inclusiv algele marine, a căror utilizare este autorizată în metodele clasice de elaborare a produselor alimentare.
      C.2.   Produse vegetale transformate după procedeele menționate la definiția 2 punctul (b), care figurează în introducerea la prezenta anexă:
      C.2.1.   Grăsimi și uleiuri, rafinate sau nerafinate, care nu au fost modificate chimic, provenind din vegetale, altele decât vegetalele următoare:
      
                  Arbore de cacao
               
               
                  
                     Theobroma cacao
                  
               
            
                  Cocotier
               
               
                  
                     Cocos nucifera
                  
               
            
                  Măslin
               
               
                  
                     Olea europaea
                  
               
            
                  Floarea-soarelui
               
               
                  
                     Helianthus annuus
                  
               
            C.2.2.   Zaharuri, amidoni și alte produse care provin din cereale și tuberculi:
      Zahăr din sfeclă, numai până la 1 aprilie 2003
      Fructoză
      Foițe din pastă de orez
      Foițe de azimă
      Amidon din orez sau de porumb ceros, nemodificat chimic
      C.2.3.   Diverse:
      
                  Curry compus din:
               
            
                  — Coriandru
               
               
                  
                     Coriandrum sativum.
               
            
                  — Muștar
               
               
                  
                     Sinapis alba
                  
               
            
                  — Mărar
               
               
                  
                     Foeniculum vulgare
                  
               
            
                  — Ghimbir
               
               
                  
                     Zingiber officinale
                  
               
            
                  — Coriandru
               
               
                  
                     Coriandrum sativum, numai până la 31 decembrie 2000
               
            
                  — Proteină din mazăre
               
               
                  
                     Pisum spp.
               
            Rom: obținut exclusiv din suc de trestie-de-zahăr
      Kirsch preparat pe bază de fructe și arome menționate la punctul A.2. din prezenta anexă
      Amestecuri de produse vegetale a căror utilizare este autorizată în metodele clasice de elaborare a produselor alimentare și care conferă proprietăți colorante sau aromatizante articolelor de cofetărie, numai pentru prepararea de «Gummi bärchen» (gume acidulate) și numai până la 30 septembrie 2000
      Amestecuri din următoarele piperuri: Piper nigrum, Schinus molle L. și Schinus terebinthifolium, numai până la 31 decembrie 2000
      C.3.   Produse animaliere:
      Organisme acvatice care nu provin din acvacultură și care sunt autorizate în metodele clasice de elaborare a produselor alimentare
      Zară praf
      Gelatină
      Miere
      Lactoză
      Lactoserum praf «herasuola».”